|  |
| --- |
| Srbija-Grb_wp_1024 |
| **Република Србија****МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**Број: **001514969 2024 14840 002 003 405 001 00 001****Датум: 26.04.2024.** годинеНемањина 22-26Б е о г р а д |

**ПОЗИВ ЗА ДОСТАВУ ПОНУДЕ**

Министарство пољопривреде, шумарства и водопривреде средине има потребу за набавком **eлектронске базе правних прописа** и то 60 **лиценци/претплата за период на годину дана.**

Предмет набавке, као и посебни захтеви наручиоца у вези предмета набавке, детаљније су описани у делу I Обрасца понуде који вам достављамо уз овај позив.

Предметна набавка је предвиђена у Интерном плану изузетих набавки за 2024. годину, редни број 17.

Предметне услуге набављају се у поступку изузете набавке, у складу са одредбом из члана 27, ст. 1, тач. 1) Закона о јавним набавкама („Службени гласник РС“ број 91/19 и 92/23; у даљем тексту: ЗЈН), и одредбама Директиве о ближем уређивању послова набавки број 110-00-35/2023-02 од 28.03.2023. године и 06.03.2024. године.

Процењена вредност набавке је 343.000 динара без ПДВ-а.

У циљу спровођења предметне набавке, достављано вам документацију о набавци коју чине:

- овај Позив за подношење понуде,

- Обрасца понуде у коме је, у делу I, детаљно описан предмет набавке и посебни захтеви наручиоца, док је у делу II садржан сам образац понуде и

- предлог текста уговора.

**Уколико сте заинтересовани за учешће у предметном поступку набавке, позивамо вас да поднесете понуду на Обрасцу понуде** **који вам достављамо у прилогу овог позива.**

Образац понуде мора бити попуњен на свим за то предвиђеним местима и потписан од стране одговорног лица.

Своју понуду можете доставити на један од следећих начина:

**а) лично**, **у затвореној коверти** предајом на писарници републичких органа, на адресу: МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, Београд, Немањина 22-26, са назнаком: НЕ ОТВАРАЈ - ПОНУДА за изузету набавку редни број **17/2024 – електронска база прописа**

***или***

**б) поштом, у затвореној коверни** на адресу: МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, Београд, Немањина 22-26, са назнаком: НЕ ОТВАРАЈ - ПОНУДА за изузету набавку редни број **17/2024 - електронска база прописа.**

**Достава понуде путем обичне електронске поште није дозвољена (такве понуде неће бити разматране).**

Без обзира на начин достављања, **понуда мора бити примљена** **најкасније 10.05.2024. године до 13:00 сати.**

Понуде ће бити отворене дана истог дана, **у 13:15 сати**, на наведеној адреси Наручиоца (9. спрат, канцеларија 20).

Предметнe услуге набавиће се од понуђача који понуди **наjнижу цену**.

Пореде се износи исказани без обрачунатог пореза на додату вредност за укупну количину у Обрасцу понуде, тачка 1) (ЦЕНА), колона 5 (вредност без ПДВ-а за укупну количину).

Уколико два или више понуђача понуде једнаку укупну цену, примењиваће се **резервни критеријум:** број понуђених пакета без накнаде. Уговор ће се доделити понуђачу који понуди један или више пакета гратис (без накнаде);

***Објашњење резервног критеријума:***

**Понуђачи могу (али не морају!) да, осим тражених 60 пакета, понуде одређену количину пакета гратис (без накнаде).**

**Понуда понуђача који не понуде додатне пакете је прихватљива, с тим да тај понуђач не може остварити предност по овом основу уколико понуде два или више понуђача садрже исту цену.**

*НАПОМЕНА:*

У случају да и нaкoн примeнe рeзeрвног критeриjумa пoстoje двe или вишe пoнудa кoje су jeднaкo рaнгирaнe, набавка ће бити додељена путем жребања у присуству овлашћених представника понуђача.

**Начин жребања**

Уколико два или више понуђача чије су понуде прихватљиве буду исто рангирани после примене критеријума за доделу уговора/набавке и прецизираних резервних критеријума, примениће се жребање.

Жребом ће бити обухваћене само оне понуде које су исто рангиране на основу критеријума за доделу уговора/набавке и резервних критеријума. Наручилац ће писаним путем (електронском поштом), обавестити те понуђаче о датуму када ће се одржати жребање.

Неодазивање неког од понуђача не спречава поступак жребања.

Извлачење путем жреба извршиће се јавно, у присуству понуђача.

Жребање спроводи Комисија за јавну набавку у пуном саставу или у присуству већине чланова.

Приликом жребања, представници понуђача ће на посебним хартијама, исте величине и боје, уписати име привредног субјекта кога представљају, након чега ће свако од њих ставити тако попуњену хартију у идентичне празне коверте које добијају од чланова Комисије за јавну набавку.

Коверте се убацују у пригодну празну кутију, након што се представници понуђача увере да је кутија потпуно празна.

Један од чланова Комисије ће коверте ручно промешати пред представницима понуђача, а затим ће насумице извлачити коверте и рангирати понуде према редоследу извлачења коверата, о чему се сачињава посебан записник.

Понуђачу чији назив буде на првоизвученом папиру ће бити додељена набавка.

У случају да се уредно позвани представник понуђача не одазове позиву за жребање, Комисија ће пред присутним овлашћеним представницима понуђача, у идентичну празну коверту ставити хартију са именом одсутног понуђача, те ће и ова коверта учествовати у поступку жребања.

Жребање ће се на описани начин обавити и ако поступку жребања не присуствује ни један представник понуђача.

О поступку жребања сачињава се посебан записник који потписују присутни чланови комисије и присутни представници понуђача.

Присутним представницима понуђача се, након потписивања, уручује копија записника о жребању.

Понуђачима који не присуствују овом поступку, наручилац ће доставити записник о жребању електронском поштом.

**О предметној набавци ће бити закључен уговор**.

Предлог текста уговора вам достављамо уз овај позив. **При подношењу понуде, нисте обавезни да доставите потписан предлог текста уговора.**

 **Подношењем понуде, понуђач се саглашава са предлогом текста уговора**.

 За сва додатна појашњења предмета набавке, изволите се обратити електронском поштом лицима за контакт: Мирко Секулић (mirko.sekulic@minpolj.gov.rs) и Јелена Илић (j.ilic@minpolj.gov.rs).

У очекивању ваше понуде, срдачно вас поздрављамо,

 ***Министарство пољопривреде,***

 ***шумарства и водопривреде***